Docda kale, Fatxullaah Gulan oo la rumaysan yahay in qayb ahaan ay saamaysay afkaartii suufigii Saciid Nuursi (1877-1960), waxaa lagu tilmaamay inuu ahaa wadaad had iyo goor ka digi jirey in ay isku dhacaan wadaaddada iyo dowladaha calmaaniga ahi, isaga oo ku doodi jirey in dowladaha calmaaniga ahi ay col la yihiin wadaaddada, haddii ay isku dhacaanna ay dhib badan u geysanayaan wadaaddada iyo diinta ay metalaan.
